CELEX: 62017TN0833
Language: bg
Date: 2017-12-27 00:00:00
Title: Дело T-833/17: Жалба, подадена на 27 декември 2017 г. — Ryanair и Airport Marketing Services/Комисия

19.2.2018   
            
            
               BG
            
            
               Официален вестник на Европейския съюз
            
            
               C 63/21
            
         Жалба, подадена на 27 декември 2017 г. — Ryanair и Airport Marketing Services/Комисия
   (Дело T-833/17)
   (2018/C 063/29)
   Език на производството: английски
   
      Страни
   
   
      Жалбоподатели: Ryanair DAC (Суордс, Ирландия) и Airport Marketing Services Ltd (Дъблин, Ирландия) (представители: E. Vahida и I.-G. Metaxas-Maranghidis, lawyers)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да отмени член 1, параграфи 2-4 и членове 2, 3 и 4 oт Решение (ЕС) 2017/1861 (1), доколкото засягат жалбоподателите;
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателите излагат осем основания.
   
               1.
            
            
               Първото основание е нарушение в обжалваното решение на принципа на добра администрация, уреден в член 41 oт Хартата на основните права на Европейския съюз и на правото на жалбоподателите на защита.
            
         
               2.
            
            
               Второто основание е нарушение от страна на Комисията на член 107, параграф 1 ДФЕС и на задължението за надлежно мотивиране, тъй като не е приложила теста за оператор в условията на пазарна икономика, а теста Altmark спрямо търговските отношения между летище Каляри и жалбоподателите, включително твърдените плащания за помощ, въпреки, че същите са били направени въз основа на договорите, сключени преди приемането на Закон 10/2010.
            
         
               3.
            
            
               Третото основание е нарушение на принципа на недискриминация чрез неприлагане на теста за оператор в условията на пазарна икономика спрямо споразуменията между летище Каляри и жалбоподателите, въз основа на което Регион Сардиния е бил само миноритарен собственик на дял от летище Каляри.
            
         
               4.
            
            
               Четвъртото основание е нарушение на член 107, параграф 1 ДФЕС, тъй като летище Каляри не е идентифицирано като получател на помощ.
            
         
               5.
            
            
               Петото основание е нарушение от страна на Комисията на член 107, параграф 1 ДФЕС, която въпреки приетото, че летище Каляри не се ползва от Закон 10/2010, е трябвало да приложи теста за оператор в условията на пазарна икономика спрямо поведението на Регион Сардиния, макар по собствените ѝ предположения летище Каляри е бил пасивен „посредник“ за прехвърляне на средствата на региона.
            
         
               6.
            
            
               Шестото основание е нарушение на член 107, параграф 1 ДФЕС, доколкото погрешно е прието, че плащанията за маркетингови услуги представляват скрита субсидии за управлението на въздухоплавателните пътища, макар да е прието по-нататък, че Закон 10/2010 засяга услуги от общ икономически интерес и теста за оператор в условията на пазарна икономика е неприложим.
            
         
               7.
            
            
               Седмото основание е нарушение от страна на Комисията на член 107, параграф 1 ДФЕС поради непроявена селективност.
            
         
               8.
            
            
               Осмото основание е нарушение на членове 107, параграф 1 и 108, параграф 2 ДФЕС, поради това, че дори Общият съд да установи съществуването на помощ, Комисията е допуснала явна грешка в указанията си към държавата членка относно определянето на размера на подлежащата на възстановяване помощ.
            
         
      (1)  Решение (ЕС) 2017/1861 на Комисията от 29 юли 2016 година относно държавна помощ SA.33983 (2013/C) (ex 2012/NN) (ex 2011/N) — Италия — Компенсация на летищата в Сардиния за задължения за извършване на обществена услуга (услуга от общ икономически интерес — УОИИ) (нотифицирано под номер С(2016) 4862) (ОВ 2017 L 268, стр. 1).